**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.411/15(prot. Nr.15, 25.§) |

Par zemesgabala Darbnīcu ielā 19

nomas līguma pārjaunošanu

Liepājas pilsētas pašvaldība 2004.gada 1.decembrī zemesgabalu Darbnīcu ielā 19, Liepājā, iznomāja [..] individuālās dzīvojamās mājas būvniecībai. [..] sev piederošo nekustamo īpašumu - jaunbūvi Liepājā, Darbnīcu ielā 19 (kadastra apzīmējums 1700 012 0694 001) pārdeva [..]. Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, Civillikuma 1868.pantu, izskatot [..] 2022.gada 24.oktobra iesniegumu, [..] 2022.gada 24.oktobra iesniegumu, zemes nomas līgumu, kas 2004.gada 1.decembrī noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 24.oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pārjaunot zemes nomas līgumu, kas 2004.gada 1.decembrī noslēgts starp Liepājas pilsētas pašvaldību un [..] par zemesgabala Darbnīcu ielā 19, Liepājā (kadastra Nr.1700 012 0694) 895 kv.m platībā iznomāšanu individuālās dzīvojamās mājas būvniecībai uz laiku līdz 2025.gada 1.decembrim, [..], nemainot līguma būtiskus nosacījumus.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot zemes nomas pārjaunojuma līgumu par zemesgabala Darbnīcu ielā 19 (kadastra Nr.1700 012 0694) nomu.

3. Gadījumā, ja [..] vainas dēļ zemes nomas pārjaunojuma līgums par lēmuma 1.punktā minētā zemesgabala nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līgumu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |